  Наталья Тетерина Вормон нуналлы сӥзем «Маршрут Победы» велопробег улсын Кияса ёросын улӥсьёс туэ Пичи Пурга ёросысь Аксакшур гуртэ вуылозы. Сяме пыӵам ужрадэ пыриськисьёс оглом 40 иськем пала ортчозы. Со сярысь ивортодэтъя «Удмуртия» агентстволы Кияса ёрос администрациысь егитъёсын ужанъя ёзэтлэн кивалтӥсез Ольга Танаева вераз. Быдэс ёросэз ми котыръям ни, потамы ни Юриное Сарапул ёросэ. Таяз потӥськом Пичи Пурга ёросэ Аксакшуре. Собере Свято-Никольской черке ветлом Даниловое, со Кияса ёрос ик. <…> Милям ужпуммы — митингъёс ортчытыны егитъёсын, сяська поныны котькытчы, кытын синпелетъёсты адӟиськомы, озьы ик ветеранъёсын пумиськыны. Шаертодонъя музее пыралом Аксакшурын Ольга Танаева, Кияса ёрос администрациысь егитъёсын ужанъя ёзэтлэн кивалтӥсезВелопробеге 14 аресысен вань мылкыд карисьёсты ӧтё, куриськонъёсты егитъёсын ужанъя ёзэтын 28-тӥ оштолэзёзь возьмало.  Ольга Танаевалэн кылъёсызъя, велопробег ёросын ог 6–7 ар радъяське ни. Арлы быдэ ужрадэ 40 пала ужась егитъёс пырисько, нош туэ радъясьёс вань мылкыд карисьёсты ӧтьыны малпазы. Куазез лыдэ басьтыса, «Маршрут Победы» 3-тӥ яке 5-тӥ куартолэзе ортчоз. Тегъёс: егитъёс Удмуртия Мерлык ВормонНунал Кияса велоспорт  